Tamezdyazt yessexdam-itt umdan d allal yeskanay-d yiss ayen yettidir, mxalafen yisental, yal asentel di lawan-is, am tayri, lɣerba, ṭṛad, amennuɣ ger teqbilin imi di tallit-nni dayagi icuɣben amdan, asefru yettili-d s tegnit n tmenna acku ur yezmir ara ad yili uṣeḍru mebla tagnit n tmenna. Di tmetti tamensayt tella tmedyazt maca ur d-ttban ara s waṭas, ma negger tamawat ɣer tamedyazt n tayri ad d-naf d tin qlilen acku imdanen ttwalin asentel n tayri d llɛib imi terza iḥulfan d leḥmala. Tettili-d tmedyazt s tuget di lawan uxeddim am lqaḍ n uzemmur, takerza, tamegra, tiwizi, imi tettɛawanin, dehhun, settuyen yis leɛtab, tettakasen-d tabɣest tessiǧhid-asen deg wafud. Di tmetti tamensayt ad d-naf tamedyazt n tamettut s tuget maca ur d-ban ara acku tettwaɛzel ur as-fkin ara azal am tmedyazt n waregaz.